93. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1033 της 11/12 Νοεμ. 1977 (ΦΕΚ Α' 346) (Διόρθ. Ημαρτ. εν ΦΕΚ Α' 374 της 1  Δεκ. 1977). Περί καθορισμού όρων, προϋποθέσεων και εν γένει διαδικασίας χορηγήσεως αδειών κυκλοφορίας επιβατηγών δημοσίας χρήσεως αυτοκινήτων. Έχοντες υπ' όψει: 1.Τας διατάξεις των παρ. 6 και 8 του άρθρ. 22 του Νόμ. 588/1977 "περί οργανώσεως των Αστικών Συγκοινωνιών Πρωτευούσης και άλλων τινών διατάξεων". 2.Την υπ' αριθ. 1185/1977 γνωμοδότησιν του Συμβουλίου της Επικρατείας, προτάσει του Υπουργού Συγκοινωνιών, απεφασίσαμεν: Όροι και προϋποθέσεις χορηγήσεως αδειών  κυκλοφορίας επιβατηγών αυτοκινήτων δημοσίας χρήσεως Άρθρ.1.-Άδεια θέσεως εις κυκλοφορίαν νέου επιβατηγού αυτοκινήτου δημοσίας χρήσεως, μετά ή άνευ μετρητού, δια την πλήρωσιν κενών θέσεων, εκ του κατά τας διατάξεις του άρθρ. 22 του Νόμ. 588/1977 περιοδικού καθορισμού της δυνάμεως των αυτοκινήτων τούτων, παρέχεται εις φυσικά πρόσωπα ασκούντα κατά κύριον επάγγελμα το του οδηγού αυτοκινήτων και εγγεγραμμένα και ησφαλισμένα εις το Ταμείον Συντάξεων Αυτοκινητιστών (Τ.Σ.Α.) υπό τους ακολούθους όρους και προϋποθέσεις: α)Να έχουν την ελληνικήν υπηκοότητα. Προκειμένου περί ομογενών εκ Κύπρου, Βορείου Ηπείρου, Ρουμανίας και εγκαταλειψάντων οριστικώς την μόνιμον εγκατάστασίν των εκ της Ηνωμένης Αραβικής Δημοκρατίας (Αιγύπτου) η έλλειψις της Ελληνικής υπηκοότητος δεν αποτελεί κώλυμα δια την χορήγησιν της ως άνω αδείας. β)Να κέκτηνται ισχύουσαν επαγγελματικήν άδειαν ικανότητος οδηγού αυτοκινήτων, αναθεωρημένην κατά τας διατάξεις του ισχύοντος Κώδικος Οδικής Κυκλοφορίας. Σελ. 226,658(α) Τεύχος Ζ51 - Σελ. 110 γ)Να έχουν υπαχθή εις την ασφάλισιν του Ταμείου Συντάξεων Αυτοκινητιστών (Τ.Σ.Α.) επί 5ετίαν τουλάχιστον, ως ασκούντες κατά κύριον επάγγελμα το του οδηγού αυτοκινήτων, είναι εγγεγραμμένοι εις αυτό προ της προσκλήσεως (προκηρύξεως) του οικείου Νομάρχου να εξακολουθούν ασκούντες το επάγγελμα του οδηγού αυτοκινήτου δημοσίας ή ιδιωτικής χρήσεως υπό εξηρτημένην σχέσιν εργασίας, ως τοιαύτης νοουμένης και της μισθώσεως αυτοκινήτων επί ποσοστοίς ή κατά χιλιομετρικήν απόστασιν. Δια την εφαρμογήν και μόνον της διατάξεως ταύτης δεν λαμβάνεται υπ' όψιν ως χρόνος ασφαλίσεως ο αναγνωριζόμενος υπό του ΤΣΑ ως τοιούτος, μετά την δημοσίευσιν της ως είρηται προσκλήσεως (προκηρύξεως) του οικείου Νομάρχου. δ)Να μην έχουν καταδικασθεί: αα)δι' ανυποταξίαν ή λιποταξίαν κατά τας διατάξεις των άρθρ. 82, 83, 84 και 85 του Ν.Δ. 720/1970 "περί στρατολογίας". Δια την λήξιν των στερήσεων των ανυποτάκτων ή λιποτακτών, εν καιρώ ειρήνης, επιστρατεύσεως ή πολέμου, εφαρμόζονται τα οριζόμενα εν άρθρ. 85 του Ν.Δ. 720/1970, ββ)οποτεδήποτε επί τινι των αδικημάτων απάτης, υπεξαιρέσεως, πλαστογραφίας, ληστείας, κλοπής, λαθρεμπορίας, χρήσεως ναρκωτικών ή άλλων ηδονιστικών ουσιών, μαστρωπίας, εκμεταλλεύσεως πορνών, σωματεμπορίας και ανθρωποκτονίας εκ προθέσεως, αρνήσεως μισθώσεως και αναρμόστου συμπεριφοράς έναντι των επιβατών, γγ)δι' οιονδήποτε των αδικημάτων της αποπλανήσεως, βιασμού, εξαναγκασμού εις ασέλγειαν ως και κατ' εφαρμογήν των διατάξεων του Νόμ. 4000/1959 "περί καταστολής αξιοποίνων τινών πράξεων και συμπληρώσεως του άρθρ. 6 του Κώδικος Ποινικής Δικονομίας", εντός της τελευταίας προ της υποβολής της αιτήσεως δεκαετίας, δδ)δι' έτερα αδικήματα εντός της τελευταίας προ της υποβολής της αιτήσεως πενταετίας, εις ποινάς φυλακίσεως άνω των εξ μηνών αθροιστικώς λαμβανομένας. Η καταδίκη δι' απόπειραν διαπράξεως των αδικημάτων περί ων αι υποπεριπτ. ββ' και γγ' της παρούσης περιπτώσεως, αποτελεί κώλυμα δια την χορήγησιν αδείας κυκλοφορίας επιβατηγού αυτοκινήτου δημοσίας χρήσεως μετά ή άνευ μετρητού. ε)Να τυγχάνουν φιλήσυχοι (ουχί εριστικοί), να μη ρέπουν εις οινοπνευματώδη ποτά ή εις ηδονιστικάς ουσίας και να είναι ηθικά εν γένει άτομα. ς)Να έχουν υποστή επιτυχή εξέτασιν υπό του Κέντρου Ψυχοτεχνικών Ερευνών. 1.Ε.γ.93 «Επιβατικά αυτοκίνητα (Δημόσιας και Ιδιωτικής Χρήσης) ζ)Να μην είναι κύριοι και κάτοχοι ή νομείς και κάτοχοι ολοκλήρου ή ιδανικών μεριδίων αυτοκινήτου δημοσίας χρήσεως οιασδήποτε κατηγορίας (επιβατηγού ή φορτηγού ή λεωφορείου, αστικού, υπεραστικού, τουριστικού) ή τριτρόχου φορτηγού οχήματος δημοσίας χρήσεως, ουδέ ν' απέβαλον κατά τα 3 τελευταία, προ της υποβολής της αιτήσεώς των, έτη, την κυριότητα και κατοχήν ή νομήν και κατοχήν ολοκλήρου ή ιδανικών μεριδίων αυτοκινήτου φορτηγού ή λεωφορείου δημοσίας χρήσεως ή ολοκλήρου επιβατηγού αυτοκινήτου δημοσίας χρήσεως ή ιδανικών μεριδίων επί τοιούτου αυτοκινήτου, το άθροισμα των οποίων είναι ίσον ή μεγαλύτερον του 1/2. Η καθ' οιονδήποτε χρόνον, προ της ενάρξεως ισχύος του παρόντος ή μετά ταύτην, αποβολή κυριότητος και κατοχής ή νομής και κατοχής τριτρόχου φορτηγού οχήματος δημοσίας χρήσεως ή ιδανικών μεριδίων επί επιβατηγού αυτοκινήτου δημοσίας χρήσεως το άθροισμα των οποίων είναι έλασσον του 1/2, δεν αποτελεί κώλυμα δια την, κατά τας διατάξεις του παρόντος, χορήγησιν αδείας κυκλοφορίας νέου επιβατηγού αυτοκινήτου δημοσίας χρήσεως. Τα βάσει ειδικής αδείας προσωρινώς εκτελούντα συγκοινωνίαν αυτοκίνητα επί μη χαρακτηρισμένων ως υπεραστικών οδικών γραμμών, ή χαρακτηρισμένων μεν ως τοιούτων αλλά μη εξυπηρετουμένων υπό λεωφορείων εντεταγμένων εις κοινά ταμεία εισπράξεως λεωφορείων (αγόνων γραμμών), εφ' όσον δεν κέκτηνται οριστικήν άδειαν κυκλοφορίας ως δημοσίας χρήσεως δεν θεωρούνται δια την εφαρμογήν των διατάξεων του παρόντος, ως αυτοκίνητα δημοσίας χρήσεως. η)Να μη έθεσαν εις κυκλοφορίαν, κατόπιν κρατικής παραχωρήσεως, αυτοκίνητον δημοσίας χρήσεως οιασδήποτε κατηγορίας (ολόκληρον ή ιδανικόν μερίδιον) από της απελευθερώσεως (12.10.1944) και εντεύθεν. Η χορήγησις αδείας κυκλοφορίας αυτοκινήτων δημοσίας χρήσεως, δι' αποκατάστασιν πληγέντων αυτοκινητιστών της περιόδου 1940-1949, θεωρείται κρατική παραχώρησις, δια την εφαρμογήν των διατάξεων του παρόντος. Δεν θεωρείται ως κρατική παραχώρησις, δια την εφαρμογήν των διατάξεων του παρόντος, η χορήγησις αδείας προσωρινής ισχύος δια την κυκλοφορίαν αυτοκινήτου δημοσίας χρήσεως προς εκτέλεσιν συγκοινωνίας επί μη χαρακτηρισμένης ως υπεραστικής οδικής γραμμής ως και η χορηγηθείσα έγκρισις θέσεως εις κυκλοφορίαν αυτοκινήτων δημοσίας χρήσεως, εφ' όσον αύτη ανεκλήθη μεταγενεστέρως υπό της Διοικήσεως δια λόγους μη συνδεομένους προς υπαιτιότητα του δικαιούχου της αδείας. θ)Να μην έχουν έσοδα εξ ετέρας κρατικής παραχωρήσεως (κυλικείου, περιπτέρου), εξαιρέσει των εκ γεωργικού κλήρου προερχομένων. ι)Να μη μετέχουν ουδέ να μετείχον κατά την τελευταία προ της υποβολής της αιτήσεως, τριετίαν εις συνεταιρισμούς ή άλλους μεταφορικούς οργανισμούς και επιχειρήσεις,   οιασδήποτε νομικής μορφής και τύπου, οίτινες κατέχουν και εκμεταλλεύονται οιασδήποτε κατηγορίας αυτοκίνητα δημοσίας χρήσεως. ια)Να είναι κάτοικοι του νομού ένθα αι προς πλήρωσιν κεναί θέσεις εις επιβατηγά αυτοκίνητα δημοσίας χρήσεως κατά την έννοιαν του άρθρ. 51 του Αστ. Κώδικος. Σειρά προτιμήσεως δικαιούχων αδειών επιβατηγών δημοσίας χρήσεως αυτοκινήτων Άρθρ.2.-1.Οι συγκεντρούντες τας δια του άρθρ. 1 του παρόντος οριζομένας προϋποθέσεις κατατάσσονται κατά σειράν προτιμήσεως δια την παραχώρησιν αδειών κυκλοφορίας επιβατηγών δημοσίας χρήσεως αυτοκινήτων ως κατωτέρω: α)Οι κάτοικοι της διοικητικής μονάδος (Δήμος ή Κοινότης) όπου αι προς κάλυψιν κεναί θέσεις. Μεταξύ πλειόνων κατοίκων υποψηφίων δικαιούχων προτιμώνται οι οδηγοί επιβατηγών δημοσίας χρήσεως αυτοκινήτων και προτάσσονται οι έχοντες τον μείζονα χρόνον υπηρεσίας ως οδηγοί σε επιβατηγά αυτοκίνητα δημοσίας χρήσεως. β)Οι κάτοικοι της πλησιεστέρας διοικητικής μονάδος (Δήμος ή Κοινότης) εκείνης όπου αι προς κάλυψιν θέσεις, εφ' όσον κείνται εις τον αυτόν νομόν. Μεταξύ πλειόνων κατοίκων υποψηφίων δικαιούχων προτιμώνται οι οδηγοί επιβατηγών δημοσίας χρήσεως αυτοκινήτων και προτάσσονται οι έχοντες τον μείζονα χρόνο υπηρεσίας ως οδηγοί σε επιβατηγά αυτοκίνητα δημοσίας χρήσεως. Εκ των ως άνω και επί ίσοις όροις οι έχοντες την ιδιότητα του πολυτέκνου ή αναπήρου πολέμου προτιμώνται και προτάσσονται εις τον πίνακα δικαιούχων. Διαδικασία καθορισμού δικαιούχων αδειών επιβατηγών δημοσίας χρήσεως αυτοκινήτων Άρθρ.3.-1.Εις περίπτωσιν υπάρξεως κενών θέσεων επιβατηγών δημοσίας χρήσεως αυτοκινήτων, ο νομάρχης δια προσκλήσεώς του (προκηρύξεως) καλεί τους ενδιαφερομένους όπως υποβάλουν εις την Νομαρχίαν σχετικήν αίτησιν. Η προκήρυξις, εκδιδομένη εντός προθεσμίας 10 ημερών από του καθορισμού του αριθμού της δυνάμεως των επιβατηγών αυτοκινήτων εις τας διοικητικάς μονάδας του νομού, κατά το άρθρ. 22 του Νόμ. 588/1977, τοιχοκολλάται εις το κατάστημα της Νομαρχίας, ανακοινούται προς τα εν τω νομώ εργατικά κέντρα και επαγγελματικάς οργανώσεις των ιδιοκτητών και οδηγών αυτοκινητιστών και δημοσιεύεται δια του εγχωρίου τύπου. Εντός ανατρεπτικής προθεσμίας ενός μηνός από της δημοσιεύσεως δια του τύπου, οι ενδιαφερόμενοι υποβάλλουν μετά της αιτήσεως, επί ποινή απαραδέκτου, τα κάτωθι δικαιολογητικά: α)Πιστοποιητικόν του ΤΣΑ, περιλαμβάνον άπαντα τα εις την περίπτ. γ' του άρθρ. 1 οριζόμενα στοιχεία. (Μετά την σελ. 226,658) Σελ. 226,659 Τεύχος 668 - Σελ. 75 Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.93 β)Αντίγραφον φύλλου Ποινικού Μητρώου τύπου Β' της οικείας Εισαγγελικής Αρχής. γ)Υπεύθυνον δήλωσιν συντεταγμένην βάσει των διατάξεων του Ν.Δ. 105/69 "περί ατομικής ευθύνης του δηλούντος ή βεβαιούντος", περί συνδρομής των προϋποθέσεων της υποπεριπτ. αα' της περιπτ. δ' και των περιπτ. ζ', η', θ' και ι' του άρθρ. 1 του παρόντος. Εις την αυτήν δήλωσιν ο αιτών δέον επί πλέον να δηλοί, τον τόπον (πόλιν ή χωρίον) της κατοικίας του, υφ' ην έννοιαν αύτη ορίζεται εν άρθρ. 1 περίπτ. ια' του παρόντος (ο τόπος ένθα κυρίως και μονίμως είναι εγκατεστημένος). δ)Εκλογικόν βιβλιάριον (αρκεί η επίδειξις και η καταχώρησις των στοιχείων τούτου επί της αιτήσεως) ή βεβαίωσιν περί καταθέσεως δικαιολογητικών δια την χορήγησιν τοιούτου βιβλιαρίου. ε)Βεβαίωσιν της οικείας αστυνομικής αρχής, εις ην να εμφαίνεται ότι ο αιτών τυγχάνει φιλήσυχος (ουχί εριστικός), δεν ρέπει εις τα οινοπνευματώδη ποτά ή εις τας ηδονιστικάς ουσίας και είναι ηθικόν εν γένει άτομον. ς)Πιστοποιητικόν Ψυχοτεχνικού Κέντρου Ερευνών, περί επιτυχούς εξετάσεως εις ψυχοτεχνικήν δοκιμασίαν. ζ)Οι επικαλούμενοι την ιδιότητα του πολυτέκνου υποβάλλουν βεβαίωσιν της Ανωτάτης Πανελληνίου Συνομοσπονδίας Πολυτέκνων, προς απόδειξιν της ιδιότητος ταύτης. η)Οι επικαλούμενοι την ιδιότητα του αναπήρου πολέμου υποβάλλουν υπεύθυνον δήλωσιν συντεταγμένην κατά τας διατάξεις του Ν.Δ. 105/69, μετ' αποκόμματος επιταγής πληρωμής συντάξεως του τελευταίου προ της υποβολής της αιτήσεως μηνός. 2.Άπαντα τα, κατά την προηγουμένην παράγραφον, δικαιολογητικά, δέον να είναι προσφάτου εκδόσεως και δη χρονολογίας ουχί πέραν του εξαμήνου από της ημερομηνίας δημοσιεύσεως της προκηρύξεως. Καθορισμός διαδικασίας συντάξεως πινάκων δικαιούχων κατά σειράν προτιμήσεως Άρθρ.4.-1.Αι υποβληθησόμεναι εμπροθέσμως αιτήσεις μετά των κατά το άρθρ. 3 του παρόντος δικαιολογητικών, κατά περίπτωσιν, ελέγχονται, μετά την πάροδον της υπό της προσκλήσεως (προκηρύξεως) του νομάρχου ταχθείσης προθεσμίας, υπό του τοπικού συμβουλίου του νομού όπερ συγκαλούμενον κατά την, υπό της υπ' αριθ. Δ. 17100/1935/77 αποφάσεως του Υπουργού Σελ. 226,660 Τεύχος 668 - Σελ. 76 Συγκοινωνιών "περί οργανώσεως και λειτουργίας των κατά νομαρχίαν συνιστωμένων τοπικών συμβουλίων αυτοκινήτων" ΦΕΚ 748/6.8.77, τεύχ. Β', καθοριζομένην διαδικασίαν, συνέρχεται προς τούτο εντός 5 ημερών το πολύ από της παρόδου της αυτής, προς υποβολήν των αιτήσεων, προθεσμίας. 2.Ειδικώτερον το Τοπικόν Συμβούλιον, μετ' έλεγχον των δικαιολογητικών, συντάσσει κατά τας διατάξεις του άρθρ. 2 του παρόντος, πίνακα δικαιούχων και γνωμοδοτεί ητιολογημένως δια την παραχώρησιν της σχετικής αδείας, κατά την προβλεπομένην εν άρθρ. 2 του παρόντος σειράν προτιμήσεως τούτων. Ωσαύτως γνωμοδοτεί ητιολογημένως και δι' εκάστην των απορριπτομένων αιτήσεων. 3.Η κατά τα άνω γνωμοδότησις μετά των πινάκων δικαιούχων και απορριπτομένων υποβάλλεται εις τον νομάρχην, όστις μετ' έλεγχον και έγκρισιν τούτων προβαίνει εις ανακοίνωσίν των προς ένα έκαστον των υποβαλόντων αιτήσεις (δικαιωθέντων και μη) επί αποδείξει. 4.Οι ούτω καταρτιζόμενοι πίνακες ισχύουν επί διετίαν κατά τα ειδικώτερον εν άρθρ. 22 του Νόμ. 588/1977 οριζόμενα. Διαδικασία θέσεως εις κυκλοφορίαν επιβατηγών δημοσίας χρήσεως αυτοκινήτων Άρθρ.5.-1.Εις τους κατά το προηγούμενον άρθρον κρινομένους δικαιούχους αδειών επιβατηγών δημοσίας χρήσεως αυτοκινήτων παρέχεται, τηρουμένης απολύτως της σειράς του πίνακος, δικαίωμα θέσεως εις κυκλοφορίαν αυτοκινήτων, μέχρι συμπληρώσεως του αριθμού των κενών θέσεων, περί ων η σχετική προκήρυξις του οικείου νομάρχου, επ' ονόματι δύο δικαιούχων φυσικών προσώπων, κατά ποσοστόν 50% εις ένα έκαστον, εφ' όσον, ως έδρα του αυτοκινήτου καθορίζεται δήμος ή κοινότης περιλαμβανόμενοι εις την περιοχήν Αθηνών - Πειραιώς - Περιχώρων, ως αύτη καθορίζεται κατά τα ειδικώτερον εν περιπτ. α' του άρθρ. 2 του Νόμ. 588/77 οριζόμενα ή την αστικήν τοιαύτην της πόλεως Θεσσαλονίκης, εις ένα δε δικαιούχον οσάκις ως έδρα του οχήματος καθορίζεται οιοσδήποτε έτερος δήμος ή κοινότης της χώρας. 2.Οι κατά τα άνω δικαιούχοι αδείας κυκλοφορίας επιβατηγού αυτοκινήτου δημοσίας χρήσεως κατά ποσοστόν 50% ενούνται κατά ζεύγη, κατόπιν ελευθέρας επιλογής υφ' εκάστου τούτων του ετέρου δικαιούχου της αρεσκείας των, υποβαλλομένης προς τούτο σχετικής εγγράφου δηλώσεως παρ' αμφοτέρων. 1.Ε.γ.93 «Επιβατικά αυτοκίνητα (Δημόσιας και Ιδιωτικής Χρήσης) 3.Οι δικαιωθέντες υποχρεούνται όπως, εντός προθεσμίας 4 μηνών, δυναμένης να παραταθή δι’ αποφάσεως του οικείου Νομάρχου επί δίμηνον, προσκομίσουν εις την αρμοδίαν υπηρεσίαν συγκοινωνιών αυτοκίνητον εγκεκριμένου τύπου, φέροντος δε τας, υπό της υπ’ αριθ. Δ/25900/1974 αποφάσεως του Υπουργού Συγκοινωνιών "περί τροποποιήσεως και κωδικοποιήσεως εις ενιαίον κείμενον των εν ισχύϊ κανονιστικών αποφάσεων περί καθορισμού όρων, προϋποθέσεων και διαδικασίας χορηγήσεως νέων αδειών κυκλοφορίας επιβατηγών αυτοκινήτων δημοσίας χρήσεως κλπ." (ΦΕΚ 850/3.9.74 τεύχ. Β'), προβλεπομένας ειδικωτέρας διακρίσεις και υποβάλουν εντός των αυτών ως άνω προθεσμιών τα απαιτούμενα, δια την επιθεώρησιν και ταξινόμησιν του αυτοκινήτου δικαιολογητικά, προς έκδοσιν επ' ονόματί των αδείας κυκλοφορίας του αυτοκινήτου. 4.Παρερχομένης απράκτου της ως άνω προθεσμίας το δικαίωμα θέσεως εις κυκλοφορίαν αυτοκινήτου απόλλυται δια τον υπέρ ου τούτο εχορηγήθη οριστικώς. Εν τη περιπτώσει ταύτη το δικαίωμα τούτο χορηγείται εις τον επόμενον κατά σειράν εις τον πίνακα δικαιούχων. Προϋποθέσεις διατηρήσεως ή απωλείας χορηγηθείσης αδείας επιβατηγού δημοσίας χρήσεως αυτοκινήτου Άρθρ.6.-1.Η άδεια κυκλοφορίας επιβατηγού αυτοκινήτου δημοσίας χρήσεως χορηγείται υπό τον όρον συνδρομής απασών των δια του παρόντος τιθεμένων προϋποθέσεων, εάν δε οψέποτε ήθελε διαπιστωθή η ανακρίβεια ή αναλήθεια του περιεχομένου ενός ή περισσοτέρων εκ των υποβληθέντων δικαιολογητικών θα αφαιρήται αύτη άνευ άλλου τινός, επιφυλασσομένων και των διατάξεων του Α.Ν. 261/1968 "περί χρόνου ανακλήσεως παρανόμων διοικητικών πράξεων". Προς κάλυψιν των ούτω δημιουργουμένων κενών θέσεων επιβατηγών δημοσίας χρήσεως αυτοκινήτων χορηγούνται νέαι άδειαι αυτοκινήτων της αυτής κατηγορίας επ' ονόματι των περιλαμβανομένων εις τους ισχύοντας πίνακας δικαιούχων προσώπων, άτινα δεν εδικαιώθησαν τοιαύτης αδείας, τηρουμένης της σειράς προτιμήσεως. 2.Εις περίπτωσιν καθ' ην υφίσταται διαφωνία προς την εκμετάλλευσιν, δι' οιονδήποτε λόγον, επιβατηγού αυτοκινήτου δημοσίας χρήσεως τεθέντος εν κυκλοφορία από κοινού και εξ αδιαιρέτου επ' ονόματι δύο δικαιούχων προσώπων, η χορηγηθείσα άδεια κυκλοφορίας του αυτοκινήτου μετά των στοιχείων κυκλοφορίας αυτού ανακαλείται, τη υποβολή σχετικής εγγράφου δηλώσεως αμφοτέρων των κατόχων του αυτοκινήτου ή βεβαιώσεως των αρμοδίων αστυνομικών αρχών ότι υφίσταται διαφωνία περί την εκμετάλλευσιν του αυτοκινήτου και παραμένει τούτο εκτός εργασίας πέραν του τριμήνου.   Εις την τελευταίαν ως άνω περίπτωσιν (ανάκλησιν αδείας κυκλοφορίας βάσει βεβαιώσεως αστυνομικής αρχής), προ της εκδόσεως της πράξεως ανακλήσεως της αδείας κυκλοφορίας του αυτοκινήτου καλούνται οι ενδιαφερόμενοι όπως εκθέσουν εγγράφως τας απόψεις αυτών. Οι υπέρ ων εγένετο η ανωτέρω ανάκλησις ενδιαφερόμενοι δύνανται να θέσουν εκ νέου εις κυκλοφορίαν έτερον αυτοκίνητον της αυτής κατηγορίας από κοινού με έτερον δικαιούχον ενούμενοι κατά ζεύγη, ως ορίζεται εν παρ. 2 του άρθρ. 5 του παρόντος. 3.Αι εκδίδουσαι τας αδείας κυκλοφορίας επιβατηγών αυτοκινήτων δημοσίας χρήσεως υπηρεσίαι, δύνανται, εις περιπτώσεις αμφιβολιών ως προς την επαγγελματικότητα των αιτούντων προ ή και μετά την έκδοσιν των εν λόγω αδειών, να απευθύνωνται εις το ΤΣΑ προκειμένου να ερευνήση, κατόπιν επισταμένου ελέγχου και συλλογής πληροφοριών, εάν ο δικαιωθείς ήσκησε πράγματι το επάγγελμα του οδηγού αυτοκινήτων. Μέχρι της παρά του ΤΣΑ εκδόσεως σχετικής αποφάσεως η εκδοθείσα άδεια κυκλοφορίας δεν ανακαλείται ούτε αναστέλλεται η ισχύς ταύτης. 4.Εν η περιπτώσει, εκ της σχετικής εν προκειμένω εκδιδομένης αποφάσεως του εν λόγω Ταμείου, προκύψη ότι δεν συνέτρεχον υπέρ ου εξεδόθη η άδεια κυκλοφορίας, κατά τον χρόνον εκδόσεώς της, αι προϋποθέσεις της περιπτ. γ' του άρθρ. 1 του παρόντος, αύτη ανακαλείται άνευ άλλου τινός, κοινοποιουμένης της σχετικής πράξεως και εις τον ενδιαφερόμενον επί αποδείξει μέσω της οικείας αστυνομικής αρχής. 5.Η προβλεπομένη υπό της παρ. 3 του παρόντος άρθρου έρευνα είναι υποχρεωτική εις τας περιπτώσεις καταγγελιών, η έκδοσις δε της σχετικής αδείας κυκλοφορίας δεν κωλύεται εκ της διενεργουμένης κατά τα άνω ερεύνης. Εις τον Υπουργόν Συγκοινωνιών, αναθέτομεν την δημοσίευσιν και εκτέλεσιν του παρόντος. 